open-index/open-wikipedia-markdown huggingface dataset:
বাগ-স্তোন-গ্ঝোন-নু-ত্শুল-খ্রিম্স

**বাগ-স্তোন-গ্ঝোন-নু-ত্শুল-খ্রিম্স** () ত্রয়োদশ শতাব্দীর একজন তিব্বতী অনুবাদক ছিলেন।

## সংক্ষিপ্ত জীবনী
বাগ-স্তোন-গ্ঝোন-নু-ত্শুল-খ্রিম্স রোং-পা-সের-সেং () নামক ভিক্ষুর নিকট বজ্রশিখরতন্ত্র সম্বন্ধে, তাগ-স্তোন-গ্ঝোন-নু-দ্পাল () নামক ভিক্ষুর নিকট মহাকরুণিকা তত্ত্ব সম্বন্ধে এবং গ্যুং-স্তোন-র্দো-র্জে-দ্পাল () নামক ভিক্ষুর নিকট ম্খা'-স্প্যোদ-ব্স্ন্যেন-স্গ্রুব () নামক তত্ত্ব সম্বন্ধে শিক্ষালাভ করেন। তিনি লো-ত্সা-বা-ম্ছোগ-ল্দান-পা'ই-ব্লো-গ্রোস () নামক তিব্বতী অনুবাদকেরও শিষ্য ছিলেন। তিনি তিব্বতে শিক্ষাগ্রহণ শেষ করে কাশ্মীর সহ ভারতের বিভিন্ন অংশ এবং নেপাল যাত্রা করে বিভিন্ন বৌদ্ধ পন্ডিতের নিকট শিক্ষালাভ করেন। তিনি বহু সংস্কৃত  গ্রন্থ তিব্বতীতে অনুবাদ করেন, যার মধ্যে সর্বাপেক্ষা উল্লেখযোগ্য বজ্রশিখরতন্ত্র অনুবাদ। তার উল্লেখযোগ্য শিষ্য ছিলেন স্নার-থাং-পা-ত্শুল-খ্রিম্স-র্গ্যাল-ম্ত্শান ()

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;396. 1007, 1043.

বিষয়শ্রেণী:তিব্বতী অনুবাদক
স্নার-থাং-পা-ত্শুল-খ্রিম্স-র্গ্যাল-ম্ত্শান

**স্নার-থাং-পা-ত্শুল-খ্রিম্স-র্গ্যাল-ম্ত্শান** () ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পণ্ডিত ছিলেন।
তিনি বাগ-স্তোন-গ্ঝোন-নু-ত্শুল-খ্রিম্স নামক তিব্বতী অনুবাদকের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি ঙ্গাগ-দ্বাং-গ্রাগ্স-পা নামক সা-স্ক্যা ধর্মসম্প্রদায়ের একজন লামাকে দান করেন। তাঁর অন্যতম প্রধান শিষ্য ছিলেন সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান ও তাঁর শিষ্য দ্পাল-ল্দান-ত্শুল-খ্রিম্স।

## তথ্যসূত্র

বিষয়শ্রেণী:সাক্য
ঙ্গাগ-দ্বাং-গ্রাগ্স-পা

**ঙ্গাগ-দ্বাং-গ্রাগ্স-পা** () ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পণ্ডিত ছিলেন। তিনি স্নার-থাং-পা-ত্শুল-খ্রিম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের একজন পণ্ডিতের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি ব্যাং-ছুব-সেং-গে নামক সা-স্ক্যা ধর্মসম্প্রদায়ের একজন লামাকে দান করেন। এছাড়া তাঁর জীবন সম্বন্ধে বিশেষ কিছু জানা যায় না।

## তথ্যসূত্র

বিষয়শ্রেণী:সাক্য
লো-ত্সা-বা-ম্ছোগ-ল্দান-পা'ই-ব্লো-গ্রোস

**লো-ত্সা-বা-ম্ছোগ-ল্দান-পা'ই-ব্লো-গ্রোস** () ত্রয়োদশ শতাব্দীর একজন তিব্বতী অনুবাদক ছিলেন।

## শিক্ষা
তিনি শোং-লো-ত্সা-বা-ব্লো-গ্রোস-ব্র্তান-পা () নামক এক তিব্বতী অনুবাদক ও সা-ব্জাং-'ফাগ্স-পা-গ্ঝোন-নু-ব্লো-গ্রোস নামক এক পন্ডিতের নিকট হতে অভিধর্মসমুচ্চয় সম্বন্ধে শিক্ষাগ্রহণ করেন। এই শিক্ষা তিনি দ্পাং-লো-ত্সা-বা-ব্লো-গ্রোস-ব্র্তান-পা নামক প্রজ্ঞাপারমিতা বিষয়ক পন্ডিতকে দান করেন। তিনি রোং-পা-ছোস-ম্গোন () নামক সাধকের নিকট হতে গুহ্যসমাজতন্ত্র এবং ল্হো-ত্শাং-পা () নামক সাধকের নিকট হতে চক্রসম্বর তন্ত্র সম্বন্ধে অধ্যয়ন করেন, যা তিনি পরবর্তীকালে দ্পাল-ল্দান-সেং-গে () নামক তার শিষ্যকে দান করেন। তিনি বাগ-স্তোন-গ্ঝোন-নু-ত্শুল-খ্রিম্স নামক এক তিব্বতী অনুবাদকের শিক্ষকও ছিলেন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;345, 374, 385, 785, 786, 1046.

বিষয়শ্রেণী:তিব্বতী অনুবাদক
নীরদচন্দ্র চৌধুরীর গ্রন্থাবলি

**নীরদচন্দ্র চৌধুরীর গ্রন্থাবলি** বলতে বোঝায় সাহিত্যিক, দার্শনিক ও চিন্তক নীরদচন্দ্র চৌধুরী কর্তৃক রচিত গ্রন্থসমূহের তালিকা। তিনি ইংরেজি ও বাংলা উভয় ভাষায়ই লিখেছেন। নিম্নউল্লিখিত গ্রন্থগুলো ছাড়াও তার কিছু অপ্রকাশিত, বিশেষ করে অগ্রন্থিত রচনা রয়ে গেছে। এগুলো বিভিন্ন পত্র-পত্রিকায় প্রকাশিত হলেও অদ্যাবধি গ্রন্থাকারে প্রকাশিত হয় নি। নিম্নউল্লিখিত গ্রন্থগুলোর প্রথম সংস্করণ বেশীরভাগ লন্ডন ও ভারত থেকে প্রকাশিত। কেবল নীরদচন্দ্র চৌধুরীর বাংলা প্রবন্ধ গ্রন্থটি ঢাকা থেকে প্রকাশিত। ইংরেজিতে তার প্রকাশিত গ্রন্থের সংখ্যা ১১; বাংলায় ৫।, এছাড়া বিভিন্ন প্রবন্ধ-নিবন্ধ সংকলন হিসেবে প্রকাশিত হয়েছে।

## তথ্যসূত্র

* *নীরদচন্দ্র চৌধুরীর বাংলা প্রবন্ধ*, সম্পাদনা : ফয়জুল লতিফ চৌধুরী, সময় প্রকাশন, ঢাকা, ১৯৯৯। 
* *বাঙালি জীবনে রমণী*, নীরদচন্দ্র চৌধুরী,ষোড়শ মুদ্রণ জৈষ্ঠ ১৪১২, মিত্র এন্ড ঘোষ পাবলিশার্স প্রা: লি:, কলকাতা।

## বহি:সংযোগ

বিষয়শ্রেণী:বাঙালি সাহিত্যিকদের সাহিত্য কর্ম
বিষয়শ্রেণী:নীরদচন্দ্র চৌধুরী
কিস্তিমাত (চলচ্চিত্র)

**কিস্তিমাত** আশিকুর রহমান পরিচালিত ২০১৪ সালের বাংলাদেশী অ্যাকশন চলচ্চিত্র। এটি আশিকুর রহমান পরিচালিত দ্বিতীয় চলচ্চিত্র। এই ছবিতে অভিনয় করেছেন আরেফিন শুভ, আঁচল, মিশা সওদাগর, এবং টাইগার রবি। চলচ্চিত্রটি টাইগার মিডিয়া লিমিটেড এবং দি অভি কথাচিত্র যৌথভাবে প্রযোজনা করেছেন। কিস্তিমাত এর এক মিনিট দৈর্ঘ্যের টিজার ৬ই মে ২০১৪ তে ইউটিউবে মুক্তি পায়.

## কাহিনী
একজন পুলিশ কর্মকর্তা। একেবারেই খামখেয়ালি। কাজকর্মে তেমন মন নেই। কিন্তু এই ব্যক্তিই একসময় অসম্ভব সাহসী হয়ে ওঠেন। অসাধারণ বুদ্ধিমত্তার পরিচয় দেন। তার বুদ্ধির কাছে হার মানে অন্যরা।

## কুশীলব
* আরিফিন শুভ - দূর্জয়
* আঁচল - প্রিয়া
* মিশা সওদাগর - লায়ন রবি
* টাইগার রবি - টাইগার রবি
* সুব্রত
* রেবেকা রউফ
* কানিজ - মমতা
* আফজাল শরীফ - মিয়া মতি
* হারুন কিসিঞ্জার
* মীরাক্কেল সজল
* জাদু আজাদ
* কমল পাটেকার
* হাবিব খান

## নির্মাণ
২০১৪ সালের ১৫ই মার্চ ছবিটির মহরত অনুষ্ঠিত হয় বাংলাদেশ চলচ্চিত্র উন্নয়ন সংস্থার (এফডিসি) জহির রায়হান কালার ল্যাব মিলনায়তনে। একই দিনে ছবিটির শুটিং শুরু হয় এফডিসির ৬ নম্বর ফ্লোরে। এটি আশিকুর রহমান পরিচালিত দ্বিতীয় চলচ্চিত্র, পূর্বে তিনি *[[গ্যাংস্টার রিটার্নস]]* (২০১৪) চলচ্চিত্র নির্মাণ করেছিলেন। ছবিটির চিত্রনাট্য রচনা করেন কাশেম আলী দুলাল। মুক্তির পূর্বে ছবিটির বিরুদ্ধে হিন্দি চলচ্চিত্র *জয়ন্ত ভাই কি লাভ স্টোরি* এবং তেলুগু চলচ্চিত্র *গাব্বার সিং*-এর নকলের অভিযোগ ওঠলে পরিচালক বলেন, "চিত্রনাট্যকারকে বারবার অনুরোধ করেছি, আমার প্রথম সিনেমাটি যেন কোনো ভাবেই নকল কিছু না হয়। তিনি আমাকে সেই আশ্বাস দিয়েছেন। আমি তার লেখা চিত্রনাট্য অনুযায়ী সিনেমাটি নির্মাণ করেছি। যদি নকল হয়ে থাকে, তাহলে তার দায় বর্তাবে তার উপর।" এই ছবিতে প্রথমবারের মত জুটিবদ্ধ হন আরিফিন শুভ ও আঁচল। ছবিতে তাদের দুজনকে দুর্জয় ও পিয়া চরিত্রে দেখা যায় এবং মিশা সওদাগরকে লায়ন রবি চরিত্রে দেখা যায়।

## সঙ্গীত
*কিস্তিমাত* চলচ্চিত্রের সুর করেছেন শওকত আলী ইমন, ইমরান, নাভেদ, শুচি শামস। গানের কথা লিখেছেন জাহিদ হাসান অভি। গানে কণ্ঠ দিয়েছেন ইমরান, সাবরিনা পড়শী, বাঁধন সরকার পূজা, ও দিলশাদ নাহার কনা।

## প্রতিক্রিয়া
*[[দৈনিক ইত্তেফাক]]*-এ এক সমালোচনায় সেলিনা আক্তার শেলী লিখেন আশিকুর রহমান পরিচালনা ও চিত্রগ্রহণ দুই কাজ করতে গিয়ে গুছিয়ে কাজ করতে না পেরে তা "এলোমেলো" করে ফেলেছেন। আরিফিন শুভ "পারফেক্ট" ছিলেন, তবে "অযথাই চিৎকার-চেঁচামেচি" করেছেন বলেও উল্লেখ করেন এবং মিশা সওদাগরের অভিনয় প্রসঙ্গে বলেন, "মিশা সওদাগর না থাকলে ছবিটি টেনে নিয়ে যাওয়া অনেক কঠিন হয়ে যেত"।

## তথ্যসূত্র

## বহিঃসংযোগ

* 
* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের মারপিট চলচ্চিত্র
বিষয়শ্রেণী:আশিকুর রহমান পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
বিষয়শ্রেণী:নাভেদ পারভেজ সুরারোপিত চলচ্চিত্র
বিষয়শ্রেণী:ইমরান মাহমুদুল সুরারোপিত চলচ্চিত্র
লরেন ইবসরি

**লরেন কয়ি ইবসরি ** (জন্ম ১৫ মার্চ ১৯৮৩) হলেন একজন অস্ট্রেলিয়ান নারী ক্রিকেটার। প্রাথমিকভাবে একজন ব্যাটসম্যান হিসেবে তিনি বর্তমানে অস্ট্রেলিয়ার জাতীয় নারী ক্রিকেট দলের হয়ে খেলছেন।

ইবসরি ১৮ বছর বয়সে ২০০০-০১ সিজনের সময় নারী জাতীয় ক্রিকেট লীগ (ডব্লিউএনসিএল) ক্রিকেট প্রতিযোগীতায় দক্ষিণ অস্ট্রেলিয়া দলের হয়ে ঊর্ধ্বতন পর্যায়ে আত্মপ্রকাশ করেন। যদিও তিনি তার প্রথম মওসুমে প্রতিটি ম্যাচে খেলার সুযোগ পান তারপরও তিনি তার খেলোয়াড়ী কর্মজীবনে অনেক কিছু থেকে রক্ষা পান যেখানে তিনি মাত্র ছয় রান করেন। এছাড়াও ইবসরিকে প্রথম তিনটি সিজনের জন্য প্রতিটি ম্যাচে তাকে নির্বাচন করা হয়েছিল কিন্তু ঐ সময় তিনি ৮.৫০ ব্যাটিং গড়ে মাত্র ১৩৬ রান করেন এবং ২৪ ম্যাচ থেকে ১৩ উইকেট নিয়েছিলেন। পরের বছর, ইবসরি প্রথমবার ১০ উপরে গড়ে তার কর্মজীবন শুরু করেন এবং অস্ট্রেলিয়ার অনূর্ধ্ব-২৩ দলের জন্য নির্বাচিত হন। ২০০৪-০৫ সালে তিনি প্রথমবারের মতো একটি মরসুমে আরোও ১০০ রান করেন এবং পরের বছর তিনি ২৯,৮০ গড়ে ১৪৯ রান করেন। ২০০৬-০৭ সিজনে তিনি ব্যাটি হাতে লড়াই করে  ১৪.৪২ গড়ে মাত্র ১০১ রান করেন এবং তিনটি উইকেট নেন। উক্ত মওসুমের পরে তিনি পশ্চিম অস্ট্রেলিয়া দলে বদলী হন।

## প্রাথমিক জীবন
দক্ষিণ অস্ট্রেলিয়ার স্নোটাউনে জন্মগ্রহণ করেন। লরেন ইবসির চার সন্তানের মধ্যে একজন ছিলেন, যেখানে দুই ছেলে ও দুই মেয়ে পিটার এবং কয়ি ইবসরি।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ অস্ট্রেলিয়া থেকে আগত ক্রিকেটার
বিষয়শ্রেণী:ওয়েস্টার্ন ফিওরির ক্রিকেটার
বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার
বিষয়শ্রেণী:সাউথ অস্ট্রেলিয়ান স্কর্পিয়ন্সের ক্রিকেটার
বিষয়শ্রেণী:ওয়েলিংটন ব্লেজের ক্রিকেটার
বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার
বিষয়শ্রেণী:দক্ষিণ অস্ট্রেলিয়ার নারী ক্রীড়াবিদ
দ্পাল-ল্দান-ত্শুল-খ্রিম্স

**দ্পাল-ল্দান-ত্শুল-খ্রিম্স** () (১৩৩৩-১৩৯৯) ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পণ্ডিত ছিলেন। তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিনের নিকট হতে শিক্ষাগ্রহণ করেন এবং তার আত্মজীবনী রচনা করেন। এছাড়া তার অন্যতম উল্লেখযোগ্য শিক্ষক ছিলেন বু-স্তোন-রিন-ছেন-গ্রুব। তার অন্যতম উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।

## তথ্যসূত্র

## আরো পড়ুন
*De Rossi Filibeck, Elena. 2003. Catalogue of the Tucci Tibetan Fund in the Library of IsAO, v. 2. Rome: Isiao Ist. Italiano Per L'Africa E L'Oriente.

বিষয়শ্রেণী:সাক্য
বিষয়শ্রেণী:১৩৩৩-এ জন্ম
বিষয়শ্রেণী:১৩৯৯-এ মৃত্যু
রসিয়েল হেইনেস

**রসিয়েল লুইজ হেইনেস** (জন্মঃ ২৬ ডিসেম্বর ১৯৮৬) হলেন একজন অস্ট্রেলিয়ান নারী ক্রিকেটার। প্রধানত একটি ব্যাটসম্যান হিসেবে তিনি অস্ট্রেলিয়ান দলের একজন সদস্য। হেইনেস জাতীয় নারী ক্রিকেট লীগ (ডব্লিউএনসিএল) ক্রিকেট প্রতিযোগীতায় ভিক্টোরিয়া হয়ে খেলছেন।

## প্রারম্ভিক কর্মজীবন
হেইনেস মাত্র ১৪ বছর তিন মাস বয়সে ২০০১ সালের মার্চে অনূর্ধ্ব-১৭ আন্তঃরাজ্য টুর্নামেন্ট এর জন্য ভিক্টোরিয়া দলের জন্য নির্বাচন করা হয়েছিল। তিনি তার প্রথম বছরে সফলতা অর্জন করতে পারেননি; মাত্র দুটি ম্যাচের জন্য নির্বাচিত হয়েছিলেন এবং তার একমাত্র ইনিংসে ১০ রান করেন। পরের বছর তিনি ফিরে আসেন ভিক্টোরিয়া হয়ে প্রথম ম্যাচে ২৮ রান করেন এবং ৩ রান খরচ করে ২ উইকেট নেন, যাতে করে অস্ট্রেলিয়ান ক্যাপিটাল টেরিটরিরকে দলকে ২২১ রানে পরাজিত করতে সাহায্য করেন। এটিই ছিল তার সিরিজের জন্য সেরা ব্যাটিং ও বোলিং পারফরমেন্স এবং তিনি পাঁচটি ম্যাচ থেকে বল হাতে ৭.৬৬ গড়ে ৩ উইকেট এবং ১৬.৮০ গড়ে ৮৪ রানের সাথে সিরিজ শেষ করেন।

## তথ্যসূত্র

## বহিঃসংযোগ

*

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:সমকামী নারী ক্রীড়াবিদ
বিষয়শ্রেণী:এলজিবিটিকিউ ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:সিডনি থান্ডারের (ডব্লিউবিবিএল) ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:লাফবোরা লাইটনিংয়ের (ডব্লিউসিএসএল) ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয়
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
ইরিন ওসবর্ন

**ইরিন এলিসি ওসবর্ন** (জন্মঃ ২৭ জুন ১৯৮৯) হলেন একজন নারী ক্রিকেটার যিনি নিউ সাউথ ওয়েলস ও অস্ট্রেলিয়ার হয়ে খেলছেন। একজন অফ স্পিন বোলার হিসেবে তিনি নারী জাতীয় ক্রিকেট লিগে নিউ সাউথ ওয়েলস (ডব্লিউএনসিএল) দলের হয়ে আত্মপ্রকাশ করেন। ২০০৯ সালের প্রথম দিকে তিনি আন্তর্জাতিক অঙ্গণেও আত্মপ্রকাশ করেন। তবে, শেলি নিটসেক ও লিসা স্থালেকার দলের ভিতর উপস্থিত থাকাকালীন সময়ে অস্ট্রেলিয়ান দলের মধ্যে একজন নিয়মিত খেলোয়াড় হিসেবে নিজের অবস্থান বজায় রাখা খুবই কঠিন ছিল। কারণ দুজনেই স্পিন বোলার অল-রাউন্ডার হিসেবে নিজেদের কর্মক্ষমতার জন্য বিশ্বের সেরা দশজনের মধ্যে বোলিং এবং অল-রাউন্ডার এর জন্য স্থান দখল করা খেলোয়াড় ছিলেন।

২০০৭ সালে এর অণুর্দ্ধ-১৯ পর্যায়ে নিউ সাউথ ওয়েলসের হয়ে একটি অপরাজিত শতকের রান করার পর, তিনি ২০০৮-০৯ মৌসুমে তিনি নারী জাতীয় ক্রিকেট লীগে জায়গা করে নেন। অভিষেক ম্যাচে দশ ওভার থেকে ১৩ রান (২/১৩) দুই উইকেট নেওয়ার পর তিনি পরবর্তী দুই ম্যাচের প্রতিটিতে তিন করে উইকেট নেন। তিনি পরবর্তীতে ভিক্টোরিয়ার বিরুদ্ধে ১৮ রান খরচ করে ৪ উইকেট নেন। নিউ সাউথ ওয়েলস এর হয়ে নারী জাতীয় ক্রিকেট লীগে ১৪.২০ গড়ে ১৫ উইকেট এর সাথে উক্ত মৌসুম শেষ করেন।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:নারী ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:এসিটি মেটেওর্সের ক্রিকেটার
বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:সাসেক্সের নারী ক্রিকেটার
বিষয়শ্রেণী:সিডনি থান্ডারের (ডব্লিউবিবিএল) ক্রিকেটার
বিষয়শ্রেণী:নিউ সাউথ ওয়েলসের নারী ক্রীড়াবিদ
মার্ভিন চোডোরো

**মার্ভিন চোডোরো** একজন মার্কিন পদার্থবিজ্ঞানী। তিনি স্ট্যানফোর্ড বিশ্ববিদ্যালয় এর ফলিত পদার্থবিজ্ঞান বিভাগের প্রতিষ্ঠাতা সভাপতি।

## জীবনী
চোডোরো নিউ ইয়র্কের বাফেলোতে জন্মগ্রহণ করেন। তিনি ইউনিভার্সিটি অব বাফেলো থেকে ১৯৩৪ সালে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৩৯ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৪০-৪১ সালে পেন্সিলভেনিয়া স্টেট কলেজ রিসার্চ অ্যাসোসিয়েট হিসেবে কাজ করেন। তিনি ১৯৪১ থেকে ১৯৪৩ সাল পর্যন্ত সিটি কলেজ অব নিউ ইয়র্ক এ পদার্থবিজ্ঞানের ইন্সট্রাক্টর হিসেবে কাজ করেন। ১৯৪৩ থেকে ১৯৪৭ সাল পর্যন্ত স্পেরি জাইরোস্কোপ কোম্পানিতে সিনিয়র প্রজেক্ট ম্যানেজার হিসেবে কাজ করেন। ১৯৪৭ সালে তিনি স্ট্যানফোর্ড বিশ্ববিদ্যালয় এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫০ সালে সহযোগী অধ্যাপক এবং ১৯৫৪ সালে পূর্ণ অধ্যাপক পদে উন্নীত হন। ১৯৫৪ সালে তিনি তড়িৎ প্রকৌশল বিভাগেও শিক্ষকতা শুরু করেন। তিনি ১৯৫৯ থেকে ১৯৭৮ সাল পর্যন্ত মাইক্রোওয়েভ ল্যাবরেটরী পরিচালনা করেন, যেটি পরে ১৯৭৬ সালে এডওয়ার্ড এল গিঞ্জটন ল্যাবরেটরী নামে নামকরণ করা হয়। ১৯৬২ থেকে ১৯৬৮ সাল পর্যন্ত ফলিত পদার্থবিজ্ঞান ডিভিশন এর প্রধান নির্বাহী হিসেবে দায়িত্ব পালন করেন। ১৯৬৮ সালে তার উদ্যোগে পৃথক ফলিত পদার্থবিজ্ঞান বিভাগ প্রতিষ্ঠিত হয়। 

## সদস্যপদ
* ন্যাশনাল অ্যাকাডেমি অব সায়েন্সেস 
* ন্যাশনাল অ্যাকাডেমি অব ইঞ্জিনিয়ারিং 
* আমেরিকান ফিজিক্যাল সোসাইটি
* আমেরিকান অ্যাকাডেমি অব আর্টস অ্যান্ড সায়েন্সেস
* আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স
* ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:১৯১৩-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:নিউ ইয়র্কের সিটি কলেজের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অ্যালান টার্নার

**অ্যালান টার্নার** (; জন্ম: ২৩ জুলাই, ১৯৫০) নিউ সাউথ ওয়েলস প্রদেশের ক্যাম্পারডাউন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। বামহাতি ব্যাটসম্যান হিসেবে অস্ট্রেলিয়া জাতীয় ক্রিকেট দলের হয়ে টেস্ট ও একদিনের আন্তর্জাতিকে খেলেছেন। ঘরোয়া ক্রিকেটে সফল হলেও আন্তর্জাতিক ক্রিকেট অঙ্গনে তিনি নিজেকে প্রতিষ্ঠিত করতে পারেননি।

জনপ্রিয় ক্রিকেট লেখক পিটার হ্যানলোন তার সম্পর্কে মন্তব্য করেছেন যে, *টার্নার ঐশ্বরিক প্রতিষ্ঠানের সাধারণ মানব ছিলেন*।

## খেলোয়াড়ী জীবন
ক্রিকেট খেলায় সম্পৃক্ত হবার পূর্বে তিনি ব্রিটিশ আমেরিকান টোবাকো কোম্পানিতে কাজ করেন। ক্রিকেট খেলা থেকে অবসর নেয়ার পর অস্ট্রেলীয় ক্রিকেটের শীর্ষস্থানীয় সম্প্রচারক সংস্থা বেনসন এন্ড হেজেস কোম্পানির ম্যানেজার ছিলেন। 

১৯৬৮ থেকে ১৯৭৮ সালে অবসর গ্রহণের পূর্ব-পর্যন্ত নিউ সাউথ ওয়েলস ক্রিকেট দলের প্রতিনিধিত্ব করেন। দলের ব্যাটিং উদ্বোধন করতে এসে সাড়ে সাত সহস্রাধিক রান সংগ্রহ করেন। ১৯৭৫ থেকে ১৯৭৭ সাল পর্যন্ত সংক্ষিপ্ত সময়ের জন্য অস্ট্রেলিয়া ক্রিকেট দলের হয়ে চৌদ্দটি টেস্ট ও ছয়টি একদিনের আন্তর্জাতিকে অংশ নেন। শেফিল্ড শিল্ডে বেশ ভাল ক্রীড়ানৈপুণ্য প্রদর্শন করায় তিনি ইংল্যান্ড ও নিউজিল্যান্ড সফরের জন্য মনোনীত হন। ১৯৭৫-৭৬ মৌসুমে সফরকারী ওয়েস্ট ইন্ডিজ দলের বিপক্ষে তিনি তার একমাত্র টেস্ট সেঞ্চুরিটি হাঁকিয়েছিলেন।

## ইংল্যান্ড গমন, ১৯৭৫
১৯৭৫ সালে অ্যাশেজ সিরিজ খেলতে ইংল্যান্ড ও কানাডা গমনের জন্যে অস্ট্রেলিয়ার সদস্যরূপে মনোনীত হন। দল নির্বাচকমণ্ডলী ব্রুস লেয়ার্ডের অবদানকে অগ্রাহ্য করে প্রথম কাউন্টি খেলায় কেন্টের বিপক্ষে ১৫৬ রান তোলা অ্যালান টার্নার ও রিক ম্যাককস্কারকে দলে রাখে। এ সিদ্ধান্তকে সঠিক প্রতীয়মান করতে এজবাস্টনে সফরকারীরা ইনিংস ও ৮৫ রানের জয় তুলে নেয়। প্রথম ইনিংসে দলটি মাত্র ৩৫৯ রান তুললেও ইংল্যান্ড দুইবার ১০১ ও ১৭৩ রানে জয় পায়। সিরিজের বাদ-বাকী টেস্টগুলো ড্রয়ে পরিণত হলে অস্ট্রেলিয়া ১-০ ব্যবধানে অ্যাশেজ জয় করে।

## ক্রিকেট বিশ্বকাপ, ১৯৭৫
১৯৭৫ সালের প্রথম ক্রিকেট বিশ্বকাপে শ্রীলঙ্কা ক্রিকেট দলের বিপক্ষে তিনি সেঞ্চুরি করেন। একদিনের আন্তর্জাতিকে এটিই ছিল যে-কোন অস্ট্রেলীয় খেলোয়াড়ের প্রথম সেঞ্চুরি করার কীর্তিগাঁথা। এছাড়াও এ খেলাটি টার্নারের দ্বিতীয় একদিনের আন্তর্জাতিকে অংশগ্রহণ। তিনি ১১৩ বলে ১০১ রান করেছিলেন। আউট হবার পূর্বে তিনি সতীর্থ রিক ম্যাককস্কারের সাথে ১৭৮ রানের জুটি গড়েন। তার এই ইনিংসে ৯টি চার ও একটি ছক্কার মার ছিল।

চূড়ান্ত খেলা ২১ জুন, ১৯৭৫ তারিখ লর্ডসে অনুষ্ঠিত চূড়ান্ত খেলায় ওয়েস্ট ইন্ডিজের ২৯২ রানের লক্ষ্যমাত্রায় তার ৫৪ বলে ৪০ ও অস্ট্রেলীয় অধিনায়ক ইয়ান চ্যাপেলের ৯৩ বলে ৬২ রান সংগ্রহ করলেও ১৭ রানের ব্যবধানে পরাজয়ের ফলে প্রথম বিশ্বকাপের শিরোপা লাভ করা থেকে বঞ্চিত হয় অস্ট্রেলীয় দল।

## তথ্যসূত্র

## আরও দেখুন
* গ্যারি গিলমোর
* রস এডওয়ার্ডস
* ক্রিকেট বিশ্বকাপ ফাইনালের তালিকা
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় একদিনের আন্তর্জাতিক ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
মাদাগাস্কার (২০০৫-এর চলচ্চিত্র)

**মাদাগাস্কার** () হল ২০০৫ সালের ড্রিমওয়ার্কস এ্যানিমেশন কর্তৃক নির্মিত একটি আমেরিকান কম্পিউটার এ্যানিমেটেড কমেডি চলচ্চিত্র যা ২৭শে মে,২০০৫ তারিখে থিয়েটারসমূহে মুক্তি পায়| ছবিতে নিউ ইয়র্কের সেন্ট্রাল পার্ক জু চিড়িয়াখানার চারটি পশুর গল্প বলা হয়েছে যারা সেখানে বেশ আনন্দের সাথে পরম নির্ভরতায় দিন কাটাচ্ছিল কিন্তু কিছু অনাকাঙ্খিত ঘটনার কারণে হঠাৎ করে তাদের আফ্রিকায় পাঠিয়ে দেওয়া হয় এবং পথিমধ্যে জাহাজডুবির কারণে তারা মাদাগাস্কার দ্বীপটিতে এসে পৌছে|

ছবিটি সমালোচকদের কাছথেকে বহুমুখী প্রতিক্রিয়া পেলেও বক্স অফিসে ব্যাপক সাফল্য লাভ করে|

২০০৮ এবং ২০১২ সালে এর দুটি সিকুয়্যাল "মাদাগাস্কার ২: এস্কেপ টু আফ্রিকা" এবং "মাদাগাস্কার ৩:ইউরোপ'স মোস্ট ওয়ান্টেড" মুক্তি পায়|

## কাহিনী

## কণ্ঠ

* বেন স্টিলার - অ্যালেক্স
* ক্রিস রক - মার্টি
* ডেভিড শুইমার - মেলম্যান
* জাদা পিঙ্কেট স্মিথ - গ্লোরিয়া

## সমালোচকদের সাড়া
*মাদাগাস্কার* চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ১৯১টি পর্যালোচনার ভিত্তিতে ছবিটির রেটিং স্কোর ৫৪% এবং গড় রেটিং ৬.১০/১০। মেটাক্রিটিক-এ ৩৬টি পর্যালোচনার ভিত্তিতে চলচ্চিত্রটির স্কোর ১০০-এ ৫৭, যা নির্দেশ করে ছবিটি সামগ্রিকভাবে প্রশংসিত।

## বক্স অফিস
### পুরস্কার
চলচ্চিত্রটি বর্তমানে তিনটি পুরস্কার এবং একাধিক মনোনয়ন জিতে নিয়েছে।

## সিক্যুয়াল
## স্পিন অফ
## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৫-এর চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০৫-এর শিশুতোষ চলচ্চিত্র
কিস্তিমাত (দ্ব্যর্থতা নিরসন)

* কিস্তিমাত (দাবা) - দাবা খেলায় এই চালের মাধ্যমে খেলা শেষ হয়।
* কিস্তিমাত (চলচ্চিত্র) - ২০১৪ খ্রিষ্টাব্দে মুক্তিপ্রাপ্ত বাংলাদেশী চলচ্চিত্র।
বিষ্ণুচরণ ঘোষ

**বিষ্ণুচরণ ঘোষ** (২৪ জুন ১৯০৩ - ৯ জুলাই ১৯৭০) ছিলেন একজন ভারতীয় ব্যায়ামবিদ। তিনি হঠযোগকে প্রাচ্য ও পাশ্চাত্যের কাছে সাফল্যের সাথে তুলে ধরার ক্ষেত্রে এক অনন্য নজির সৃষ্টি করেছিলেন।
 
## প্রথম জীবন
ব্যয়ামাচার্য বিষ্ণুচরণ ঘোষ ব্রিটিশ ভারতের লাহোরে (বর্তমান পাকিস্তান) ১৯০৩ সালের ২৪শে জুন জন্মগ্রহণ করেন। আট ভাই-বোনের মধ্যে তিনি ছিলেন সর্বকনিষ্ঠ। বয়স ১০ মাস হতেই, তার মা মারা যান। বাল্যাবস্থা থেকেই তিনি খুব দুর্বল ছিলেন। কিন্তু ১৪ বৎসর বয়স থেকেই তার স্বাস্থ্যোদ্ধার হতে থাকে। তার জ্যেষ্ঠ ভ্রাতা বিখ্যাত পরমহংস যোগানন্দ প্রতিষ্ঠিত রাঁচি স্কুল ফর বয়েজ এ উনি ভর্তি হয়েছিলেন।

## কর্মজীবন
রাঁচি থেকে গ্র্যাজুয়েট হওয়ার পর কলকাতা বিশ্ববিদ্যালয়ের শারীরিক শিক্ষা বিষয়ক অধিকর্তা আর.এন.গুহ ঠাকুরতার  ( পুরো নাম রাজেন্দ্র নারায়ণ গুহঠাকুরতা যদিও উনি রাজেন গুহ ঠাকুরতা নামেই বেশি পরিচিত ছিলেন) কাছ থেকে প্রশিক্ষণ নেন এবং এর ফলও পাওয়া যায় হাতেনাতে। মাত্র তিন মাসে ওনার ৬৮ পাউন্ড দৈহিক ওজনের উপর আরও ৩২ পাউন্ড ওজন বৃদ্ধি পায় এবং বুকের ছাতিও নয় ইঞ্চি বৃদ্ধি পায়।

বিষ্ণুচরণ বিশ্বাস করতেন যে ভার উত্তোলন ও বডি বিল্ডিং এর সাথে কেউ যদি হঠ যোগ করেন তবে তার শরীর এবং মন দুইয়েরই উন্নতি সাধন হবে। এই তত্ত্ব তাকে ভারতের ‘ফিজিক্যাল কালচার’ আন্দোলনের প্রথম সারিতে নিয়ে আসে এবং তিনি যে তত্ত্বের অবতারণা করেছিলেন তার প্রত্যক্ষ প্রমাণও তিনি সবার সামনে তুলে ধরেন: বুকের উপর দিয়ে চলন্ত গাড়ি চলে যাওয়া, ১২ ফুট উপর থেকে পেটের উপড়ে ব্যক্তির ঝাঁপ, লোহার দন্ডকে একটি কুণ্ডলে পরিণত করা ইত্যাদি।

আইন পড়ার সময় বিষ্ণুচরণ তারই এক কলেজের বন্ধু, সেনগুপ্তের সাথে মিলে ‘Muscle Control and Barbell Exercise’ নামে একটি বই লিখে ফেলেছিলেন যেখানে মাংসপেশীকে কীভাবে আরও সুগঠিত ও সুঠাম বানানো যায় এবং তার উপর নিয়ন্ত্রণ বৃদ্ধি করা যায়, সেই পদ্ধতিগুলির আলোচনা করেন। পরবর্তীকালে বিষ্ণুচরণ নিজেই কলকাতায় ঘোষ কলেজ অব যোগা অ্যান্ড ফিজিক্যাল কালচার প্রতিষ্ঠিত করেন যেখানে উনি বিভিন্ন প্রকার শারীরিক কসরত শেখানোর পাশাপাশি ৮৪টি হঠ যোগ ভঙ্গির উদ্ভাবন করেন।

বহু বিখ্যাত ব্যক্তিত্ব ওনার কাছ থেকে প্রশিক্ষণপ্রাপ্ত হয়ে দেশ তথা গুরু বিষ্ণুচরণ ঘোষের নাম উজ্জ্বল করেছেন। তাদের মধ্যে অন্যতম উল্লেখযোগ্য ছাত্ররা হলেন মনতোষ রায়(প্রথম ভারতীয় মিস্টার ইউনিভার্স), বুদ্ধ ঘোষ, বিক্রম চৌধুরি।

বিষ্ণুচরণ ভারতীয় অলিম্পিক কমিটিতেও দায়িত্ব পালন করে এসেছেন। তিনি জাপানে যোগের প্রচলন করেছিলেন এবং আমেরিকাতেও যোগের প্রশিক্ষণ দিয়েছিলেন।

## মৃত্যু
ব্যয়ামাচার্য বিষ্ণুচরণ ঘোষের ১৯৭০ সালের ৯ই জুলাই ৬৭ বৎসর বয়সে কলকাতায় মারা যান।

## উত্তরাধিকার
বিষ্ণুচরণ ঘোষের সুযোগ্য পুত্র বিশ্বনাথ ঘোষও একজন ব্যয়ামবিদ ও যোগবিদ ছিলেন যিনি জাপান, আমেরিকাতে প্রদর্শনী করে এসেছেন। বিষ্ণুচরণ ঘোষের মৃত্যুর পর তার প্রতিষ্ঠিত স্কুলটির দায়িত্ব তার পুত্র নিয়েছিলেন। বর্তমানে পরিবারের সেই ধারা বহন করছেন বিষ্ণুচরণের নাতনি মুক্তমালা। ইনিও তার বাবা এবং ঠাকুরদার মত বিশ্বব্যাপী হঠযোগের উপকারিতা প্রচার করে চলেছেন।

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:আধুনিক যোগ প্রবর্তক
বিষয়শ্রেণী:ভারতীয় যোগ শিক্ষক
বিষয়শ্রেণী:লাহোরের ক্রীড়াবিদ
বিষয়শ্রেণী:কলকাতার ক্রীড়াবিদ
বিষয়শ্রেণী:পশ্চিমবঙ্গের বডিবিল্ডার
'দুল-'দ্জিন-থাগ-মা-পা-কা-বা-দার-সেং

থাম্ব|'দুল-'দ্জিন-থাগ-মা-পা-কা-বা-দার-সেং
**'দুল-'দ্জিন-থাগ-মা-পা-কা-বা-দার-সেং** () দ্বাদশ শতাব্দীর একজন বিখ্যাত তিব্বতী পণ্ডিত ছিলেন।

## সংক্ষিপ্ত জীবনী
'দুল-'দ্জিন-থাগ-মা-পা-কা-বা-দার-সেং মধ্য তিব্বতে দ্বাদশ শতাব্দীর প্রথম ভাগে জন্মগ্রহণ করেন। তিনি 'দুল-'দ্জিন-ছেন-পো-শা-মি-স্মোন-লাম-ত্শুল-খ্রিম্স () নামক এক বৌদ্ধ পণ্ডিতের নিকট বিনয় সম্বন্ধে শিক্ষা গ্রহণ করেন এবং 'দুল-'দ্জিন বা বিনয়ের ধারক উপাধি লাভ করেন। তিনি স্নে'উ-জুর-বা-য়ে-শেস-'বার () নামক পণ্ডিতের নিকট লাম-রিম সম্বন্ধে শিক্ষালাভ করেন। পরবর্তীকালে তিনি স্তোদ-লুং-থাগ-মা () নামক স্থানে বসবাস শুরু করেন এবং প্রচুর ছাত্রদের শিক্ষাদান করেন। তার উল্লেখযোগ্য ছাত্র ছিলেন শুদ-বু-নাম-ম্খা'-সেং-গে (), দ্বোন-দ্পাল-ছেন-র্দো-র্জে-গ্ঝোন-নু () এবং স্বাল-তি-জো-স্রাস ()।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;267.

বিষয়শ্রেণী:কদম
শুদ-বু-নাম-ম্খা'-সেং-গে

**শুদ-বু-নাম-ম্খা'-সেং-গে** () দ্বাদশ শতাব্দীর একজন বিখ্যাত তিব্বতী পণ্ডিত ছিলেন।

## সংক্ষিপ্ত জীবনী
শুদ-বু-নাম-ম্খা'-সেং-গে তেরো বছর বয়সে স্বাল-তি-জো-স্রাস () নামক তিব্বতী বৌদ্ধধর্মের ব্কা'-গ্দাম্স ধর্মসম্প্রদায়ের পণ্ডিতের নিকট দীক্ষা গ্রহণ ও বিনয় সম্বন্ধে অধ্যয়ন করেন। এরপর তিনি 'দুল-'দ্জিন-থাগ-মা-পা-কা-বা-দার-সেং নামক পণ্ডিতের নিকট লাম-রিম ও অচল সাধনা সম্বন্ধে শিক্ষালাভ করেন। বহু বছর সাধনার পর তিনি ল্হো-ব্রাগ অঞ্চলের বিভিন্ন স্থানে শিক্ষাদান করেন এবং ল্হো-ব্রাগ-স্গ্রো-বা () বৌদ্ধবিহারের প্রধান নির্বাচিত হওয়ায় ল্হো-ব্রাগ-ম্খান-ছেন-নাম-ম্খা'-সেং-গে () নামে পরিচিত হন। তার প্রধান শিষ্য ছিলেন ল্হো-ব্রাগ-নাম-ম্খা'-র্গ্যাল-পো ()

## তথ্যসূত্র

বিষয়শ্রেণী:কদম
একতা বিস্ত

**একতা বিস্ত** হলেন একজন ভারতীয় মহিলা ক্রিকেটার। তিনি বা-হাতি ব্যাটসম্যান এবং বা-হাতি ধীরগতির অর্থডক্স বোলার হিসেবে ভারতীয় দলে ভূমিকা রাখছেন। তিনি ভারতের উত্তরাখণ্ড রাজ্যের থেকে প্রথম আন্তর্জাতিক নারী ক্রিকেটার।

## প্রাথমিক জীবন
বিস্ত ১৯৮৬ সালের ৮ ফেব্রুয়ারি আলমোড়ায় জন্মগ্রহণ করেন।

## খেলোয়াড়ী জীবন
### একদিনের আন্তর্জাতিক ক্রিকেট
২০১১ সালের ২ জূলাই অস্ট্রেলিয়ার বিরুদ্ধে ওডিআই ক্রিকেটে অভিষেক হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:উত্তরপ্রদেশের নারী ক্রিকেটার
বিষয়শ্রেণী:উত্তরাখণ্ডের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নারী টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:রেলওয়েজের নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
ল্হো-ব্রাগ-নাম-ম্খা'-র্গ্যাল-পো

**ল্হো-ব্রাগ-নাম-ম্খা'-র্গ্যাল-পো** () ত্রয়োদশ শতাব্দীর একজন বিখ্যাত তিব্বতী পণ্ডিত ছিলেন।

## সংক্ষিপ্ত জীবনী
ল্হো-ব্রাগ-নাম-ম্খা'-র্গ্যাল-পো ত্রয়োদশ শতাব্দীতে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। তিনি শুদ-বু-নাম-ম্খা'-সেং-গে নামক ব্কা'-গ্দাম্স ধর্মসম্প্রদায়ের পণ্ডিতের কনিষ্ঠ ভ্রাতা ও শিষ্য ছিলেন। তিনি খু-ছেন-নাম-ম্খা'-সেং-গে () নামক পণ্ডিতের নিকট যোগাচার ও বিনয় সম্বন্ধে অধ্যয়ন করেন। পরবর্তীকালে ম্ত্শো-স্না-বা-শেস-রাব-ব্জাং-পো () ও মোন-গ্রা-পা-ত্শুল-খ্রিম্স-ব্ক্রা-শিস () নামক দুই পণ্ডিত তাকে বিনয়, অভিধর্মকোশ ও মধ্যমক সম্বন্ধে এবং সাংস-র্গ্যাস-দ্বোন-স্তোন-গ্রাগ্স-পা-দ্পাল () নামক ব্কা'-গ্দাম্স ধর্মসম্প্রদায়ের পণ্ডিত তাকে লাম-রিম সম্বন্ধে শিক্ষাদান করেন। মোন অঞ্চলের দক্ষিণ ভাগে বহু বৌদ্ধ তার শিষ্যত্ব গ্রহণ করেন। তার প্রধান শিষ্য ছিলেন ল্হো-ব্রাগ-সেং-গে-ব্জাং-পো

## তথ্যসূত্র

বিষয়শ্রেণী:কদম
ল্হো-ব্রাগ-সেং-গে-ব্জাং-পো

**ল্হো-ব্রাগ-সেং-গে-ব্জাং-পো** () ত্রয়োদশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পণ্ডিত ছিলেন।

## সংক্ষিপ্ত জীবনী
ল্হো-ব্রাগ-সেং-গে-ব্জাং-পো ত্রয়োদশ শতাব্দীতে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। আঠাশ বছর বয়সে তিনি ল্হো-ব্রাগ-নাম-ম্খা'-র্গ্যাল-পো নামক বিখ্যাত পণ্ডিতের নিকট দীক্ষা গ্রহণ করেন এবং বিনয় ও লাম-রিম সম্বন্ধে শিক্ষা গ্রহণ করেন। পরবর্তীকালে তিনি ম্ত্শো-স্না-বা-শেস-রাব-ব্জাং-পো () নামক পণ্ডিতের শিষ্যত্ব গ্রহণ করেন। তার সর্বাপেক্ষা উল্লেখযোগ্য শিষ্য ছিলেন ল্হো-ব্রাগ-র্গ্যাল-স্রাস-ব্জাং-পো

## তথ্যসূত্র

বিষয়শ্রেণী:কদম
ল্হো-ব্রাগ-র্গ্যাল-স্রাস-ব্জাং-পো

**ল্হো-ব্রাগ-র্গ্যাল-স্রাস-ব্জাং-পো**  () (মৃত্যু-১৩৫৬) চতুর্দশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পণ্ডিত ছিলেন।

## সংক্ষিপ্ত জীবনী
ল্হো-ব্রাগ-র্গ্যাল-স্রাস-ব্জাং-পো ত্রয়োদশ শতাব্দীর শেষ ভাগে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। তিনি দশ বছর বয়সে ল্হো-ব্রাগ-সেং-গে-ব্জাং-পো নামক ব্কা'-গ্দাম্স ধর্মসম্প্রদায়ের বিখ্যাত পণ্ডিতের নিকট দীক্ষা গ্রহণ করেন এবং মহাকরুণা ও লাম-রিম সম্বন্ধে শিক্ষা গ্রহণ করেন। তিনি ম্ত্শো-স্না-বা-শেস-রাব-ব্জাং-পো () ও মোন-গ্রা-পা-ত্শুল-খ্রিম্স-ব্ক্রা-শিস () নামক ব্কা'-গ্দাম্স ধর্মসম্প্রদায়ের বিখ্যাত দুই পণ্ডিতের নিকট শিষ্যত্ব গ্রহণ করেন। তার সর্বাপেক্ষা উল্লেখযোগ্য শিষ্য ছিলেন গ্রুব-ছেন-নাম-ম্খা'-র্গ্যাল-ম্ত্শান

## তথ্যসূত্র

বিষয়শ্রেণী:কদম
বিষয়শ্রেণী:১৩৫৬-এ মৃত্যু
২০১৪ শ্রীলঙ্কা ক্রিকেট দলের আয়ারল্যান্ড সফর

শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ৬ থেকে ৮ মে, ২০১৪ তারিখ পর্যন্ত আয়ারল্যান্ড সফর করে। সংক্ষিপ্ত সফরে দলটি দুইটি একদিনের আন্তর্জাতিকে আয়ারল্যান্ড ক্রিকেট দলের বিরুদ্ধে প্রতিদ্বন্দ্বিতা করে। সম্প্রচারস্বত্ত্বজনিত কারণে সিরিজটি **আরএসএ ওয়ান-ডে চ্যালেঞ্জ** প্রতিযোগিতা নামে পরিচিত। দ্বিতীয় খেলা বৃষ্টির কারণে পরিত্যক্ত হওয়ায় প্রথম খেলায় বিজয়ী হয়ে শ্রীলঙ্কা ১-০ ব্যবধানে সিরিজ জয় করে।

## দলের সদস্য

## খেলা পরিচালনাকারী কর্মকর্তা
খেলাগুলো পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:

## ওডিআই সিরিজ

### ১ম ওডিআই

### ২য় ওডিআই

## পরিসংখ্যান
### [[ব্যাটিং (ক্রিকেট)|ব্যাটিং]]
;সর্বাধিক রান 

#### বোলিং
;সর্বাধিক উইকেট

## অর্জনসমূহ
; আয়ারল্যান্ড

* ডাবলিনের ক্লোনটার্ফ ক্রিকেট গ্রাউন্ডে অনুষ্ঠিত ১ম ওডিআইয়ে আয়ারল্যান্ডের ১৪০ রান মাঠের দলীয় সর্বনিম্ন সংগ্রহ।
* নায়ল ও’ব্রায়ান ব্যক্তিগত ১,৫০০ ওডিআই রান সংগ্রহ করেন।

; শ্রীলঙ্কা

* শ্রীলঙ্কা ধারাবাহিকভাবে দশম ওডিআই জয়লাভ করে।

## তথ্যসূত্র

বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-এ ক্রিকেট
বিষয়শ্রেণী:২০১৪ শ্রীলঙ্কান ক্রিকেট মৌসুম
বিষয়শ্রেণী:২০১৪ আইরিশ ক্রিকেট মৌসুম
ক্যাসল এভিনিউ, ডাবলিন

**ক্লোনটার্ফ ক্রিকেট ক্লাব মাঠ** আয়ারল্যান্ডের ডাবলিনের শহরতলি ক্লোনটার্ফে অবস্থিত একটি ক্রিকেট মাঠ। এ মাঠটি **ক্যাসল অ্যাভিনিউ** নামে পরিচিত। ক্লোনটার্ফ ক্যাসলের কাছেই এ স্টেডিয়ামের অবস্থান। ক্লোনটার্ফ ক্রিকেট ক্লাবের নিজস্ব মাঠ এটি। ১৯৫৮ সালে এ মাঠ প্রতিষ্ঠা করা হয়। ২০০৮ সালে এ মাঠের ৫০তম প্রতিষ্ঠাবার্ষিকী বা সূবর্ণ জয়ন্তী অনুষ্ঠান উদযাপিত হয়।

ক্লোনটার্ফ ক্রিকেট ক্লাব গ্রাউন্ডটি আয়ারল্যান্ডে অবস্থিত তিনটি একদিনের আন্তর্জাতিক মাঠের একটি। অন্য দু’টি হচ্ছে - বেলফাস্টের স্টরমন্ট ও ডাবলিনের মালাহাইড। ৩,২০০ দর্শক আসনবিশিষ্ট ক্লোনটার্ফে প্রথম একদিনের আন্তর্জাতিক ক্রিকেট খেলার আয়োজন করা হয় ২১ মে, ১৯৯৯ তারিখ। ঐদিন ১৯৯৯ সালের ক্রিকেট বিশ্বকাপের গ্রুপ পর্বের খেলায় বাংলাদেশ- ওয়েস্ট ইন্ডিজ প্রতিদ্বন্দ্বিতা করে। তবে, আয়ারল্যান্ড ক্রিকেট দল তাদের প্রথম ওডিআই খেলে ১৪, ২০০৭ তারিখে ওয়েস্ট ইন্ডিজের বিপক্ষে চারদেশীয় সিরিজে।
পরবর্তী তে ২০১৫ আইসিসি বিশ্ব টুয়েন্টি২০ বাছাইপর্বের ম্যাচকিছু এখানে খেলা হয়।২০১৭ আয়ারল্যান্ড ত্রি-দেশীয় সিরিজে প্রথমবারের মতো দুটি পূর্নসদস্য(বাংলাদেশ-নিউজিল্যান্ড) এই মাঠে প্রতিদ্বন্দ্বিতা করে(১৯৯৯ সালে বাংলাদেশ পূর্নসদস্য ছিলো না)।

## রেকর্ডস

### আন্তর্জাতিক শতক

#### ওডিআই শতক
এই ভেন্যুতে আটটি ওয়ানডে সেঞ্চুরি হয়েছে।

### আন্তর্জাতিক পাঁচ উইকেট শিকার
এই ভেন্যুতে চারবার পাঁচ উইকেট নেওয়া হয়েছে, সবগুলোই ওয়ানডেতে।

## তথ্যসূত্র

## আরও দেখুন
* স্টেডিয়াম
* আয়ারল্যান্ড ক্রিকেট দল
* একদিনের আন্তর্জাতিক ক্রিকেট মাঠের তালিকা
* ২০১৪ শ্রীলঙ্কা ক্রিকেট দলের আয়ারল্যান্ড সফর

## বহিঃসংযোগ
* Ground profile from Cricinfo
* Cricket Europe profile 
* Clontarf RFC profile
* Clontarf C.C. website



বিষয়শ্রেণী:প্রজাতন্ত্রী আয়ারল্যান্ডের ক্রিকেট মাঠ
বিষয়শ্রেণী:ক্লোনটার্ফ, ডাবলিন
বিষয়শ্রেণী:ক্লোনটার্ফ ফুটবল ক্লাব
বিষয়শ্রেণী:ডাবলিনের (নগর) ক্রীড়া মাঠ
বিষয়শ্রেণী:ক্রিকেট মাঠ
উপশিরোনাম (দ্ব্যর্থতা নিরসন)

**উপশিরোনাম** আরও উল্লেখ করতে পারে:

* উপশিরোনাম (শিরোনামিকরণ), এর প্রধান শিরোনাম ছাড়াও বই, খেলা, চলচ্চিত্র, সঙ্গীত কাজ, ইত্যাদির ব্যাখ্যামূলক বা বিকল্প শিরোনাম
* উপশিরোনাম (পরিচয়লিপিকরণ), চলচ্চিত্র বা টেলিভিশন অনুষ্ঠানের সংলাপে ব্যবহৃত পর্দায় প্রদর্শিত একধরনের পাঠগত সংস্করণ।
* সাবটাইটেল রেকর্ডিং, একটি রেকর্ডি লেবেল।
* সাবটাইটেল (রাপার), একজন লস এঞ্জেলেস ভিত্তিক রাপার
এলেলা ডায়ান

[থাম্ব|ডায়ান, [আমস্টারডাম]]

**এলেলা ডায়ান মেনিগ** (জন্ম: এপ্রিল ২০, ১৯৮৩; **এলেলা ডায়ান** নামে পরিচিত), একজন মার্কিন গায়ক-গানলেখক।

## প্রাথমিক জীবন
ডায়ান ১৯৮৩ সালে মার্কিন যুক্তরাষ্ট্রের ক্যালিফোর্নিয়ার নেভাদা শহরে জন্ম নেন। সঙ্গীতজ্ঞ বাবা-মার সংস্পর্শে গান গাওয়ার মধ্য দিয়ে এবং বিদ্যালয়ে গায়কদলের সাথে সমবেত সঙ্গীত পরিবেশনার অভিজ্ঞতার মাধ্যমে বেড়ে উঠেন তিনি। নিজে গিটার বাজাতে শেখার পর, তিনি পরিবার ও প্রকৃতি নিয়ে গান লিখতে শুরু করেন। তার প্রথম স্ব-মুক্তি রেকর্ডিং *[[ফরেস্ট প্যারেড]]* ২০০৩ সালে মুক্তি পায়। তার প্রথম একক পাবলিক উপস্থিতি ছিল নেভাদা শহরের স্থানীয় জোয়ানা নিউসামের ফেলো আমন্ত্রণে। একক কর্মজীবন শুরু করার পূর্বে তিনি নেভাদা শহরের ব্ল্যাক বিয়ার ব্যান্ডের সাথে কাজ করতেন।

## কর্মজীবন
তার *[[দ্য পাইরেট'স গসপেল]]* অ্যালবামের গানসমূহ রচিত হয় ইউরোপ ভ্রমণকালে। যা বাবার স্টুডিওতে রেকর্ড করা হয় এবং প্রথম স্ব-মুক্তি দেয় হয় ২০০৪ সালে, হাতের অক্ষরে লেখা কাগজ এবং লেইসের ভেতরে জরি আবরনে। এই অ্যালবাম হলোসেন মিউজিক কর্তৃক সংশোধিত হয়েছিল ২০০৬ সালে এবং ব্যাপক সমালোচকদের প্রশংসা অর্জন করে।

## ডিস্কোগ্রাফি
;স্টুডিও অ্যালবাম

;একক এবং ইপি'সমূহ

;হেডলেস হিরোসের সাথে

;নির্বাচিত সংকলন অবদানসমূহ

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন লোক সঙ্গীতশিল্পী
বিষয়শ্রেণী:মার্কিন সঙ্গীতশিল্পী-গীতরচয়িতা
বিষয়শ্রেণী:সাইকেডেলিক লোক সঙ্গীতজ্ঞ
বিষয়শ্রেণী:নেভাডা শহর, ক্যালিফোর্নিয়ার ব্যক্তি
বিষয়শ্রেণী:ক্যালিফোর্নিয়ার গীতরচয়িতা
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:ক্যালিফোর্নিয়ার সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
র্গ্বা-লো-ত্সা-বা-গ্ঝোন-নু-দ্পাল

**র্গ্বা-লো-ত্সা-বা-গ্ঝোন-নু-দ্পাল** () একাদশ শতাব্দীর একজন বিখ্যাত তিব্বতী অনুবাদক ছিলেন।

## সংক্ষিপ্ত জীবনী
র্গ্বা-লো-ত্সা-বা-গ্ঝোন-নু-দ্পাল একাদশ শতাব্দীতে তিব্বতের আমদো অঞ্চলে স্দান-মা () নামক স্থানে র্গ্বা পরিবারগোষ্ঠীতে জন্মগ্রহণ করেন। তিনি মধ্য তিব্বতের বিভিন্ন বৌদ্ধবিহারে সংস্কৃত শিক্ষা করেন। এরপর তিনি ভারত যাত্রা করে অভয়াকরগুপ্ত এবং ত্সা-মি-লো-ত্সা-বা-সাংস-র্গ্যাস-গ্রাগ্স () নামক নালন্দা বিশ্ববিদ্যালয়ের তাঙ্গুত জাতীয় বৌদ্ধ প্রধানএর নিকট শিক্ষালাভ করেন। তিনি ছয় বছর ধরে লাসা শহরের উত্ত্রে গ্নাম হ্রদের তীরে সাধনা করেন। এই সময় তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত বৌদ্ধ পন্ডিতকে নারো পার ছয় যোগ, চক্রসম্বর, কালচক্র ও মহাকাল তন্ত্র সাধনা সম্বন্ধে শিক্ষাদান করেন। এছাড়াও তিনি ফাগ-মো-গ্রু-পা-র্দো-র্জে-র্গ্যাল-পো এবং কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পাকে নারো পার ছয় যোগ সম্বন্ধে শিক্ষা দান করেন।

## তথ্যসূত্র

## আরো পড়ুন
*Macdonald, Ariana. 1970. “Le Dhānyakaṭaka de Man-lungs guru.” Bulletin d'École Française d'Êtreme Orient, vol. 57, p.&nbsp;177.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;555–556, 713-714 et passim.
*Vitali, Roberto. 2010. "In the Presence of the "Diamond Throne": Tibetans at rDo rje gdan (Last Quarter of the 12th Century to Year 1300)." Tibet Journal, vol. 35, no. 2, pp. 161-208.
*Yamamoto, Carl. 2012. Vision and Violence: Lama Zhang and the Politics of Charisma in Twelfth-Century central Tibet. Leiden: Brill, pp. 46, 57-66.
*Sperling Elliot. 1994. “Rtsa-mi lo-tsā-ba Sangs-rgyas grags-pa and the Tangut Background of Early Mongol-Tibetan Relations.” In Per Kwaerne, Tibetan Studies, Proceedings of the 6th International Association for Tibetan Studies, vol 3, pp.&nbsp;801–825. Oslo: The Institute for Comparative Research in Human Culture.

বিষয়শ্রেণী:তিব্বতী অনুবাদক
খ্যুং-ত্শাং-পা-য়ে-শেস-ব্লা-মা

**খ্যুং-ত্শাং-পা-য়ে-শেস-ব্লা-মা** () (১১১৫-১১৭৬) রাস-ছুং-স্ন্যান-ব্র্গ্যুদ নামক তিব্বতী বৌদ্ধ গুপ্তশিক্ষার অন্যতম প্রচারক ছিলেন।

## সংক্ষিপ্ত জীবনী
খ্যুং-ত্শাং-পা-য়ে-শেস-ব্লা-মা ১১১৫ খ্রিষ্টাব্দে তিব্বতের স্তোদ-লুং () উপত্যকায় জন্মগ্রহণ করেন। তিনি দেশের তৎকালীন বিখ্যাত তিব্বতী পন্ডিতদের নিকট মধ্যমক, গুহ্যসমাহতন্ত্র প্রভৃতি সম্বন্ধে শিক্ষালাভ করেন। তিনি মা-গ্চিগ-ঝা-মা () নামক বিখ্যাত বৌদ্ধ সাধিকার নিকট মার্গফল সম্বন্ধে এবং 'ব্রি-স্গোম-গ্লিং-খা-বা () নামক মি-লা-রাস-পার শিষ্যের নিকট গ্তুম-মো তত্ত্ব সম্বন্ধে অধ্যয়ন করেন। এরপর তিনি দ্বুস অঞ্চলে রাস-ছুং-পা-র্দো-র্জে-গ্রাগ্স-পা () নামক বিখ্যাত পন্ডিতের নিকট স্ন্যান-ব্র্গ্যুদ () নামক গুপ্তশিক্ষা সবন্ধে অধ্যয়ন করেন। এই তত্ত্ব পরবর্তীকালে রাস-ছুং-স্ন্যান-ব্র্গ্যুদ () নামে পরিচিত হয়। তিনি এই শিক্ষা তার প্রধান শিষ্যা মা-গ্চিগ-ওং-জোকে () দান করেন।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;441–443.

বিষয়শ্রেণী:দ্রুকপা কাগ্যু
বিষয়শ্রেণী:১১১৫-এ জন্ম
বিষয়শ্রেণী:১১৭৬-এ মৃত্যু
মা-গ্চিগ-ওং-জো

**মা-গ্চিগ-ওং-জো** () রাস-ছুং-স্ন্যান-ব্র্গ্যুদ নামক তিব্বতী বৌদ্ধ গুপ্তশিক্ষার অন্যতম প্রচারক ছিলেন।

## সংক্ষিপ্ত জীবনী
মা-গ্চিগ-ওং-জো দ্বাদশ শতাব্দীতে তিব্বতের উ-য়ুগ () নামক স্থানে র্গ্যা-মো পরিবারগোষ্ঠীতে এক ধনী পরিবারে জন্মগ্রহণ করেন। তিনি খ্যুং-ত্শাং-পা-য়ে-শেস-ব্লা-মা () নামক রাস-ছুং-পা-র্দো-র্জে-গ্রাগ্স-পা () নামক বিখ্যাত পন্ডিতের শিষ্যের নিকট রাস-ছুং-স্ন্যান-ব্র্গ্যুদ () নামক তিব্বতী বৌদ্ধ গুপ্তশিক্ষা অধ্যয়ন করেন। এই শিক্ষা তিনি ঝাং-লো-ত্সা-বা-গ্রুব-পা-দ্পাল () নামক বৌদ্ধভিক্ষুকে দান করেন।

## তথ্যসূত্র

## আরো পড়ুন
* Allione, Tsultrim. 2000. “The Biography of Machig Ongjo.” In Women of Wisdom, pp.&nbsp;295–298. Ithaca: Snow Lion.
*Martin, Dan. 2005. “The Woman Illusion? Research into the lives of Spiritually Accomplished Women Leaders of the 11th and 12th Centuries.” In Women in Tibet, eds. Janet Gyatso and Hanna Havnevik. New York, NY: Columbia, pp.&nbsp;49–82.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;443, 446.

বিষয়শ্রেণী:দ্রুকপা কাগ্যু
বিষয়শ্রেণী:তিব্বতী বৌদ্ধ সাধিকা
মনতোষ রায়

**মনতোষ রায়** (১৯১৭-২০০৫) ১৯৫১ সালে গ্রুপ ৩ অ্যামেচার বিভাগে মিস্টার ইউনিভার্স খেতাব বিজয়ী প্রথম এশীয় তথা বঙ্গসন্তান মনতোষ রায় একজন ভারতীয় বডিবিল্ডার ছিলেন।

## প্রারম্ভিক জীবন
ঢাকা জেলার অন্তর্গত মেঘনা নদীর তীরের একটি বর্ধিষ্ণু গ্রাম গজরিয়াতে ১৯১৭ সালের ২১ শে অক্টোবর জন্মগ্রহণ করেন। তার পিতার নাম রসিক লাল রায়। শৈশবে তাকে দারিদ্র্যের সাথে লড়াই করতে হয়েছিল। তিনি একটি ইংরেজি মাধ্যম স্কুলে পড়াশোনা করতেন।  মাত্র বারো বছর বয়স থেকে তিনি শরীরচর্চা করতে শুরু করেছিলেন এবং বিষ্ণুচরণ ঘোষকে তিনি তার গুরু বলে মেনেছিলেন। মনতোষ রায় সর্বদা বিষ্ণুচরণ ঘোষের ছবি সামনে রেখে শরীর চর্চা করতেন এবং এমতাবস্থায় একদিন  মনতোষ বাবু ওনার চক্ষুগোচরে আসলে উনি ওনাকে ওনার শিষ্য বলে মেনে নেন।

## কর্মজীবন
১৯৩৯ সালে তিনি প্রথম দেহসৌষ্ঠব প্রতিযোগিতায় প্রতিদ্বন্ধীতা করেন কিন্তু সেখানে তিনি সাফল্যলাভ করতে পারেননি। তাই এরপর তিনি আরও কঠোর অনুশীলনের জন্য দৃঢ়সঙ্কল্প করেন। এরপর ১৯৩৯এ ইস্ট ইন্ডিয়ান বডিবিল্ডিং চ্যাম্পিয়নশিপ এবং ১৯৪৭ সালে অল ইন্ডিয়া বডিবিল্ডিং চ্যাম্পিয়নশিপ বিজেতা হন।

এরপর ১৯৫১ সালে শ্রী রায় যুক্তরাজ্যে উড়ে যান গ্রুপ ৩ অ্যামেচার বিভাগে মিস্টার ইউনিভার্স প্রতিযোগিতার জন্য এবং গর্বের সাথে সেই প্রতিযোগিতায় সাফল্য লাভ করেন। সেখানকার দর্শককুল ওনার সুগঠিত মাংসপেশি দেখে মন্ত্রমুগ্ধ হয়ে যান এবং প্রায় আড়াই ঘণ্টার মত সারিবদ্ধ ভাবে দাঁড়িয়ে ওনার সাক্ষর নেওয়ার জন্য ব্যাকুল হয়ে ওঠে। এই খেতাব জয়ের পর ইন্ডিয়া হাউসে ভারতীয় হাই কমিশনার তাকে সংবর্ধিত করেন।

ভারতে ফিরে আসার পর তিনি বিভিন্ন ফিজিক্যাল কালচার ক্লাবে প্রশিক্ষক হিসাবে কাজ করেন। এমনকি বিভিন্ন প্রখ্যাত ব্যক্তিত্বদের যোগা এবং ফিটনেস বিষয়েও প্রশিক্ষণ দিতেন। ১৯৫৮সালে তিনি ইন্ডিয়ান বডি বিল্ডিং ফেডারেশন এবং  এশিয়ান বডি বিল্ডিং ফেডারেশন  প্রতিষ্ঠার সঙ্গে যুক্ত ছিলেন। তিনি কলকাতা বিশ্ববিদ্যালয় এবং ল কলেজে শিক্ষকতাও করেছিলেন। বিভিন্ন সাময়িক পত্র পত্রিকায় স্বাস্থ্য সংক্রান্ত প্রবন্ধ লেখালেখি করতেন। যোগার উপর তিনি কিছু বইও লিখেছিলেন। এমনকি দূরদর্শনেও ওনার যোগার উপরে অনুষ্ঠানের সম্প্রচার হয়েছিল। কলকাতার বিভিন্ন স্থানে তিনি যোগকেন্দ্রও গড়ে তুলেছিলেন।
 
## পরবর্তী জীবন
১৯৯৮ সালে কলকাতায় মনতোষ রায় ওনার বাড়ির কাছেই একটি মাল্টিজিম স্থাপন করেন কিন্তু এইরকম একজন কর্মঠ মানুষের জীবনের পরবর্তী দিনগুলি শয্যাশায়ী হয়ে কাটাতে হয়। অবশেষে ২০০৫ সালে হৃদরোগে আক্রান্ত হয়ে শেষ নিঃশ্বাস ত্যাগ করেন।
 
## উত্তরাধিকার
মনতোষ রায়ের মৃত্যুর পর তার প্রতিষ্ঠিত মাল্টিজিমটি তার  পুত্র মলয় রায় পরিচালনা করেন। মলয় রায় নিজেই আটবার মিস্টার ইন্ডিয়া খেতাব জয়ী এবং অর্জুন পুরস্কারপ্রাপ্ত ব্যক্তিত্ব। তার মৃত্যুর পর ভারতের ক্রীড়ামন্ত্রী এবং পি. ডব্লু. ডি. মন্ত্রী ওনাদের বাড়ি পরিদর্শনে গিয়ে ব্যারাকপুর ট্রাঙ্ক রোড ওনার নামে নামাঙ্কিত করার প্রতিশ্রুতি দিয়েছিলেন।

## তথ্যসূত্র

বিষয়শ্রেণী:মিস্টার ইউনিভার্স
বিষয়শ্রেণী:১৯১৭-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:১৯১৬-এ জন্ম
বিষয়শ্রেণী:কলকাতার ক্রীড়াবিদ
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:ঢাকা জেলার ব্যক্তি
বিষয়শ্রেণী:অর্জুন পুরস্কার প্রাপক
দ্য পাইরেট'স গসপেল

***দ্য পাইরেট'স গসপেল*** (ইংরেজি: The Pirate's Gospel) সিডিআর বিন্যাসে মুক্তিপ্রাপ্ত এলেলা ডায়ানের স্বপ্রকাশিত প্রথম অ্যালবাম, যা ২০০৪ সালে হলোসেন মিউজিক কর্তৃক পূনঃমুক্তি পায়।

## গানের তালিকা

### ২০০৬ ট্র্যাক তালিকা

## তথ্যসূত্র

বিষয়শ্রেণী:২০০৬-এর অ্যালবাম
বিষয়শ্রেণী:এলেলা ডায়ানের অ্যালবাম
গৌহর সুলতানা

**গৌহর সুলতানা** (; জন্ম ৩১ মার্চ ১৯৮৮) হলেন একজন ভারতীয় আন্তর্জাতিক প্রমিলা ক্রিকেটার। তিনি মূলত একজন ডান-হাতি ব্যাটসম্যান এবং বা-হাতি ধীরগতির অর্থডক্স বোলার। সুলতানা বর্তমানে ভারতের অনূর্ধ্ব-২১ নারী ক্রিকেট দল এবং ভারতের জাতীয় নারী ক্রিকেট দলের হয়ে আন্তর্জাতিক ক্রিকেট খেলেছেন।

## প্রাথমিক জীবন
সুলতানা ভারতের হায়দ্রাবাদ জন্মগ্রহণ করেন।

## খেলোয়াড়ী জীবন
তিনি, ২০০৮ সালের ৫ মে তারিখে করুনেগালায় নারী এশিয়া কাপে পাকিস্তানের বিরুদ্ধে তার আত্মপ্রকাশ থেকে শুরু করে ২০০৯ সালের নারী ক্রিকেট বিশ্বকাপ সহ মোট ৫০টি একদিনের আন্তর্জাতিকে ম্যাচ খেলেছেন। তিনি ২৮ অক্টোবর ২০০৮ তারিখ পর্যন্ত সিডনিতে অস্ট্রেলিয়ার বিরুদ্ধে তার আত্মপ্রকাশ থেকে এখনও পর্যন্ত ৩৭ টি-২০ আন্তর্জাতিক ম্যাচ খেলেছেন।

## আরও দেখুন
* মিতালী রাজ
* ঝুলন গোস্বামী

## তথ্যসূত্র

## বহিঃসংযোগ

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:হায়দ্রাবাদ থেকে আগত ক্রিকেটার
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় ব্যক্তি
স্নেহাল প্রধান

**স্নেহাল প্রধান** (জন্মঃ ১৮ মার্চ ১৯৮৬ পুনে) হলেন একজন ভারতীয় প্রমিলা ক্রিকেটার যিনি ডানহাতি মিডল অর্ডার ব্যাটিং এবং ডান-হাতি বোলার হিসেবে খেলে থাকেন। স্নেহাল মূলত একজন ডানহাতি মিডিয়াম ফাস্ট বোলার হিসেবে পরিচিত।

## খেলোয়াড়ী জীবন
স্নেহাল ২০০৮ সালের ৯ মে পাকিস্তানের বিরুদ্ধে ওডিআই ম্যাচ খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ৩ বছর পরে ২০১১ সালের ২৩ জুন অস্ট্রেলিয়ার বিরুদ্ধে টুয়েন্টি২০ আন্তর্জাতিক খেলায় আত্মপ্রকাশ করেন। এখনও পর্যন্ত তিনি ৬টি ওডিআই এবং ৪টি টি২০ আই ম্যাচ খেলেছেন।

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:মারাঠি ব্যক্তি
বিষয়শ্রেণী:পুণে থেকে আগত ক্রিকেটার
বিষয়শ্রেণী:মহারাষ্ট্রের নারী ক্রিকেটার
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:পশ্চিমাঞ্চলের নারী ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:মারাঠি ক্রীড়াবিদ
কালোঝুঁটি সারস

**কালোঝুঁটি সারস** (*Balearica pavonina*) হল সারস পরিবারের অন্তর্ভুক্ত একধরনের পাখি।

এই পাখিদের এশিয়ার সাভানা অঞ্চলে দেখতে পাওয়া যায়। তারা শিক্ত এলাকায় বসবাস করতে পছন্দ করে। তাদের দুটো উপজাতি আছে, একটি হল *B. p. pavonina* যারা পশ্চিম দিকে বসবাস করে এবং আরেকটি হল *B. p. ceciliae* যারা পূর্ব আফ্রিকা অঞ্চলে বসবাস করে।

এই প্রজাতিটি মেটেঝুঁটি সারস, *B. regulorum* এর সাথে সম্পর্কযুক্ত। এরাও শিক্ত এলাকায় থাকতে পছন্দ করে। এরাই একমাত্র সারস যারা গাছে বাসা বাঁধতে পারে এবং সেখানে বসবাস করে। এরা প্রধানত ১ মিটার লম্বা হয়, এবং এদের পাখানার দৈর্ঘ্য ১.৮৭ মিটার এবং এদের ওজন হল ৩.৬ কেজি।

অন্যান্য সারসদের মতোই এরাও কীট, সরীসৃপ, ছোটো ছোটো স্তন্যপায়ী ইত্যাদি খেয়ে থাকে খাদ্য হিসেবে। এরা প্রধানত বিপন্ন প্রজাতির মধ্যে পড়ে কারণ এদের সঠিক বাসস্থান খুঁজে না পাবার জন্য অথবা ঠিক মতোন খাদ্য না পাবার জন্য।

## গ্যালারি

File:Flickr - Rainbirder - Black Crowned Crane (Balearica pavonina).jpg
File:Balearica pavonina1.jpg
File:Black Crowned Crane 1194px.jpg
File:Black crowned crane.jpg
File:Balearica_pavonina_(Schwarzer_Kronenkranich_-_Black_Crowned_Crane)_-_Weltvogelpark_Walsrode_2012-03-120426_0208.jpg
File:Balearica_pavonina_(Schwarzer_Kronenkranich_-_Black_Crowned_Crane)_-_Weltvogelpark_Walsrode_2012-06-120426_0011.jpg
File:Balearica_pavonina_(Schwarzer_Kronenkranich_-_Black_Crowned_Crane)_-_Weltvogelpark_Walsrode_2012-02-120426_0207.jpg
File:Grou-coroado.jpg


## তথ্যসূত্র

## বহিঃসংযোগ

*BirdLife Species Factsheet - Black Crowned-crane ''Balearica pavonina'' 
*International Crane Foundation's Black crowned crane
*Crowned Crane (''Balearica pauonina'') from *Cranes of the World*, by Paul Johnsgard

বিষয়শ্রেণী:Balearica
বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:Animals described in 1758
বিষয়শ্রেণী:ক্যামেরুনের পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
রওশনারা পারভীন

**রওশনারা পারভীন** (জন্ম নাম **রওশনারা কেফাতুল্লাহ পারভীন**) জন্ম ৪ মে, ১৯৯২; হলেন একজন ভারতীয় আন্তর্জাতিক প্রমিলা ক্রিকেটার। রওশনারা ডানহাতি ব্যাট ও ডানহাতি অফব্রেক বোলার হিসেবে ভারতীয় জাতীয় নারী ক্রিকেট দলে খেলে থাকেন। তিনি ২০১৩ সালের ৩১ জানুয়ারি তারিখে ওয়েস্ট ইন্ডিজ দলের বিরুদ্ধে ওডিআই ম্যাচ খেলার মাধ্যমে আন্তর্জাতিক ক্রিকেটে আত্মপ্রকাশ করেন। এখনও পর্যন্ত তিনি ১টি ওডিআই ম্যাচ এবং ২টি টি২০ ম্যাচ খেলেছেন।

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওড়িশা থেকে আগত ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ওড়িশার নারী ক্রীড়াবিদ
ম্যানোফিল্ড পার্ক

**ম্যানোফিল্ড পার্ক** স্কটল্যান্ডের আবেরদিন জেলার ম্যানোফিল্ডে অবস্থিত একটি ক্রিকেট মাঠ। এ ক্রিকেট স্টেডিয়ামটি স্কটল্যান্ড জাতীয় ক্রিকেট দলের নিয়মিত মাঠ হিসেবে পরিচিত। এছাড়াও, আবেরদিনশায়ার ক্রিকেট ক্লাব এ মাঠে অনুশীলন করে থাকে। আন্তর্জাতিক ক্রিকেট সফরসূচীতে মাঠটি **সিটিলেটস ম্যানফিল্ড** ডাকনামে পরিচিত। মাঠটি স্কটল্যান্ড ক্রিকেট দলের প্রধান নিয়ন্ত্রক সংস্থা ক্রিকেট স্কটল্যান্ড কর্তৃক পরিচালিত হয়।

## ইতিহাস
১৮৭৯ সালে আবেরদিন বিশ্ববিদ্যালয় ও এডিনবরা বিশ্ববিদ্যালয়ের মধ্যে প্রথম ক্রিকেট খেলা অনুষ্ঠিত হয়েছিল। ১৯৩০ সালে প্রথমবারের মতো স্কটল্যান্ডের বিপক্ষে আয়ারল্যান্ড দল প্রথম-শ্রেণীর ক্রিকেটে প্রতিদ্বন্দ্বিতা করে। এ পর্যন্ত এখানে নয়টি প্রথম-শ্রেণীর ক্রিকেট খেলা অনুষ্ঠিত হয়েছে। সর্বশেষ আগস্ট, ২০০৯ সালে আন্তঃমহাদেশীয় কাপে আয়ারল্যান্ডের মোকাবেলা করেছে স্কটল্যান্ড।

২০০৮ সালে আয়ারল্যান্ড ও নিউজিল্যান্ড ক্রিকেট দলের মধ্যে ত্রি-দেশীয় সিরিজের মাধ্যমে একদিনের আন্তর্জাতিক খেলার সূচনা ঘটে। অদ্যাবধি এখানে ছয়টি একদিনের আন্তর্জাতিক ক্রিকেট খেলা অনুষ্ঠিত হয়েছে। সর্বশেষ ওডিআই খেলা আগস্ট, ২০০৯ সালে স্কটল্যান্ড-আয়ারল্যান্ডের মধ্যে অনুষ্ঠিত হয়।

## আরও দেখুন
* স্কটল্যান্ড
* স্কটল্যান্ড জাতীয় ক্রিকেট দল
* একদিনের আন্তর্জাতিক ক্রিকেট মাঠের তালিকা

## বহিঃসংযোগ
*Mannofield Park at Cricinfo
*Mannofield Park at CricketArchive

বিষয়শ্রেণী:আবেরদিনের ক্রীড়া মাঠ
বিষয়শ্রেণী:স্কটল্যান্ডের ক্রিকেট মাঠ
২০০৮ গ্রীষ্মকালীন অলিম্পিকে ক্যানোয়িং

**[[বেইজিং]]-এ অনুষ্ঠিত [[২০০৮ গ্রীষ্মকালীন অলিম্পিক]]ে** **[[ক্যানোয়িং]]** প্রতিযোগিতা বেইজিং-এর শুনি অলিম্পিক রোয়িং-ক্যানোয়িং উদ্যানে ১১ই আগস্ট থেকে ২৩শে আগস্টের মধ্যে অনুষ্ঠিত হয়।

এই অলিম্পিকে স্লোভাকিয়ার পিটার হশকোর্নার ওপাভল হশকোর্নার প্রথম স্লালোম ক্যানোয়িস্ট হিসাবে তিনটি অলিম্পিক স্বর্ণপদক লাভ করেন। এই বিভাগের কোর্সটি অলিম্পিকের মানের হিসাবেও বেশ কঠিন হিসাবে পরিগণিত হয়।

## যোগ্যতানির্ণায়ক পর্ব

## পদক সংক্ষেপ

### স্লালোম

### স্প্রিন্ট
;পুরুষদের

;মহিলাদের

## পদক তালিকা

## তথ্যসূত্র

* International Canoe Federation
* 2008 Olympic Qualification System
* Flatwater Racing Quotas Situation after Global Qualification Competition
* Slalom Racing Quotas Situation after Global Qualification Competition

বিষয়শ্রেণী:২০০৮ গ্রীষ্মকালীন অলিম্পিকের প্রতিযোগিতা
বিষয়শ্রেণী:গ্রীষ্মকালীন অলিম্পিক গেমস
বিষয়শ্রেণী:গ্রীষ্মকালীন অলিম্পিক প্রতিযোগী
সুলক্ষণা নায়েক

**সুলক্ষণা নায়েক** (জন্মঃ ১০ নভেম্বর ১৯৭৮ মুম্বাই) হলেন একজন ভারতীয় প্রমিলা ক্রিকেটার। একজন ডান-হাতি ব্যাটসম্যান এবং উইকেট-রক্ষক হিসেবে ভারতীয় জাতীয় নারী ক্রিকেট দলের খেলে থাকেন। নায়েক ভারতের মুম্বাই শহরে ১৯৭৮ সালে জন্মগ্রহণ করেন।

## খেলোয়াড়ী জীবন
নায়েক ২০০২ সালের ১০ জুলাই ইংল্যান্ড দলের বিরুদ্ধে ওডিআই ম্যাচের মধ্যে দিয়ে আন্তর্জাতিক ক্রিকেটে প্রবেশ করেন। এরপর পরবর্তী মাসে একই দলের বিরুদ্ধে টেস্ট ক্রিকেটে তার অভিষেক হয়। এখনও পর্যন্ত তিনি ২টি টেস্ট, ৪৬টি ওডিআই এবং ৩১টি টি২০ ম্যাচ খেলেছেন।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:মারাঠি ব্যক্তি
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:রেলওয়েজের নারী ক্রিকেটার
বিষয়শ্রেণী:মুম্বইয়ের নারী ক্রিকেটার
বিষয়শ্রেণী:পশ্চিমাঞ্চলের নারী ক্রিকেটার
বিষয়শ্রেণী:মধ্যাঞ্চলের নারী ক্রিকেটার
বিষয়শ্রেণী:উইকেট-রক্ষক
বিষয়শ্রেণী:মারাঠি ক্রীড়াবিদ
অমিতা শর্মা

**অমিতা শর্মা** (জন্মঃ ১২ সেপ্টেম্বর, ১৯৮২) হলেন একজন ভারতীয় প্রমিলা ক্রিকেটার। তিনি মূলত একজন বোলিং অল-রাউন্ডার হিসেবে ভারতীয় জাতীয় দলে খেলে থাকেন।

## খেলোয়াড়ী জীবন
শর্মা প্রথম ম্যাচ ২০০২ সালে ভারতের হয়ে খেলেন এবং শীঘ্রই তিনি নিজেকে ওডিআই ক্রিকেটে একটি দলের অবিচ্ছেদ্য একজন সদস্য হিসাবে প্রতিষ্ঠিত করেন। যদিও তিনি মাত্র পাঁচটি টেস্ট ম্যাচ খেলেছেন। তিনি দক্ষিণ আফ্রিকায় অনুষ্ঠিতব্য ২০০৫ সালের ক্রিকেট বিশ্বকাপে ১৪ উইকেট নিয়েছিলেন এবং তার দলকে ফাইনালে নিয়ে যেতে সাহায্য করেছিলেন।

শর্মা নরদান রেলের হয়ে তিনি ঘরোয়া ক্রিকেট খেলে থাকেন।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:রেলওয়েজের নারী ক্রিকেটার